62024CJ0070_INF
Sentenza tal-Qorti tal-Ġustizzja (Is-Sitt Awla) tal‑1 ta’ Awwissu 2025 –Il‑Kummissjoni vs Spanja (Direttiva bilanċ bejn ix-xogħol u l-ħajja privata)
(Kawża C‑70/24)
“Nuqqas ta’ Stat li jwettaq obbligu – Artikolu 258 TFUE – Bilanċ bejn ix-xogħol u l-ħajja privata għall-ġenituri u għall-persuni li jindukraw – Direttiva (UE) 2019/1158 – Artikolu 20(1) – Assenza ta’ traspożizzjoni u ta’ komunikazzjoni tal-miżuri ta’ traspożizzjoni – Artikolu 260(3) TFUE – Talba għall-kundanna ta’ ħlas ta’ somma f’daqqa u ta’ pagamenti ta’ penalità ta’ kuljum – Kriterji għall-istabbiliment tal-ammont tas-sanzjoni”
1.
Rikors għal nuqqas ta’ twettiq ta’ obbligu – Direttiva 2019/1158 – Nuqqas ta’ traspożizzjoni fit-termini mogħtija – Nuqqas ta’ komunikazzjoni tal-miżuri ta’ traspożizzjoni – Nuqqas ta’ twettiq ta’ obbligu
((Artikolu 258 TFUE; Direttiva tal-Parlament Ewropew u tal-Kunsill 2019/1158, Artikolu 12 u Artikolu 20(1) u (4))
(ara l-punti 57 sa 66, u d-dispożittiv 1 u 2)
2.
Rikors għal nuqqas ta’ twettiq ta’ obbligu – Sentenza tal-Qorti tal-Ġustizzja li tikkonstata n-nuqqas ta’ twettiq ta’ obbligu – Nuqqas ta’ twettiq tal-obbligu li jiġu kkomunikati miżuri ta’ traspożizzjoni ta’ direttiva – Sanzjonijiet pekunjarji – Setgħa ta’ evalwazzjoni tal-Qorti tal-Ġustizzja – Kriterji
(Artikolu 260(3) TFUE; Direttiva tal-Parlament Ewropew u tal-Kunsill 2019/1158, Artikolu 20(1))
(ara l-punti 83 sa 115, u d-dispożittiv 3)
Dispożittiv
1)
Billi naqas, fl-iskadenza tat-terminu mogħti fl-opinjoni motivata tal-Kummissjoni Ewropea, milli jadotta d-dispożizzjonijiet leġiżlattivi, regolamentari u amministrattivi neċessarji sabiex tikkonforma ruħha mad-Direttiva (UE) 2019/1158 tal-Parlament Ewropew u tal-Kunsill tal‑20 ta’ Ġunju 2019 dwar il-bilanċ bejn ix-xogħol u l-ħajja privata għall-ġenituri u għall-persuni li jindukraw u li tħassar id-Direttiva tal-Kunsill 2010/18/UE, u, għaldaqstant, billi naqas milli jikkomunika dawn id-dispożizzjonijiet lill-Kummissjoni, ir-Renju ta’ Spanja naqas milli jwettaq l-obbligi tiegħu taħt l-Artikolu 20(1) tad-Direttiva 2019/1158.
2)
Billi ma adottax, fid-data tal-eżami tal-fatti mill-Qorti tal-Ġustizzja, il-miżuri kollha neċessarji sabiex jittrasponi fid-dritt intern tiegħu d-dispożizzjonijiet tad-Direttiva 2019/1158 u lanqas, għaldaqstant, ma kkomunika dawn il-miżuri lill-Kummissjoni Ewropea, ir-Renju ta’ Spanja ppersista fin-nuqqas ta’ twettiq ta’ obbligu tiegħu.
3)
Ir-Renju ta’ Spanja huwa kkundannat iħallas lill-Kummissjoni Ewropea:
–
somma f’daqqa fl-ammont ta’ EUR 6832000;
–
fil-każ li n-nuqqas ta’ twettiq ta’ obbligu kkonstatat fil-punt 1 tad-dispożittiv jippersisti fid-data ta’ meta tingħata din is-sentenza, pagamenti ta’ penalità ta’ kuljum fl-ammont ta’ EUR 19700 b’effett minn din id-data sakemm dan l-Istat Membru ikun temm dan in-nuqqas ta’ twettiq ta’ obbligu.
4)
Ir-Renju ta’ Spanja huwa kkundannat ibati, minbarra l-ispejjeż tiegħu stess, dawk sostnuti mill-Kummissjoni Ewropea.